**Bilag G - Skabelon til tilbud**

**Kontrakt om levering af særlige indkvarteringsydelser vedrørende voksne asylansøgere og udlændinge uden lovligt ophold**

|  |  |
| --- | --- |
| Dato |  |
| Virksomhedsnavn og  CVR-nr. |  |
| Kontaktperson og oplysninger  (e-mail og tlf.) |  |
| Underskrift |  |
| Link til evt. hjemmeside |  |

# Forbehold

Tilbudsgiver skal i nedenstående felt anføre eventuelle forbehold. Det skal udtrykkeligt anføres, hvad der tages forbehold for. Det fremgår af opgavebeskrivelsen, hvilken type af krav, der kan tages forbehold for. Vedrørende konsekvensen af forbehold henvises til udbudsbetingelsernes pkt. 5.4.1 og 5.7.2.

**Beskrivelse af eventuelle forbehold**

Besvarelse:

# Kvalitet

Dette bilag indeholder operatørens løsningsbeskrivelse.

2.1. Opgaveløsning

I det følgende skal tilbudsgiver redegøre for, hvorledes opgaven tilbydes løst og udført af operatøren iht. evalueringskravene (EK), jf. nedenfor. Ved uoverensstemmelse vil ordlyden af evalueringskravene i Bilag D være gældende:

* Operatøren skal yde en præventiv, kvalificeret og tilpasset pædagogisk indsats over for beboerne herunder beboere med forskellige psykiatriske diagnoser og/eller fysiske og psykiske handicap, samt beboere med kroniske tilstande, som medfører et begrænset udviklingsperspektiv. Operatøren skal arbejde for, at beboerne hurtigst muligt kan fungere i det ordinære indkvarteringssystem. Dette sker ved at vedligeholde og udbygge den enkelte beboers almene og faglige færdigheder ud fra en individuel vurdering og konkret tilpasset beboeren med henblik på en afklaring af, om muligheden for tilbageførsel er til stede
* Kunne arbejde med den til enhver tid værende beboersammensætning samt omstille personale-sammensætningen, hvor udadreagerende adfærd og/eller meget svære psykiatriske problemstillinger, udviklings- og personlighedsforstyrrelser, fysiske handicap og/eller udtalt psykisk sårbarhed vil kunne forekomme
* Operatøren skal understøtte beboere i udsendelsesposition vedrørende kontakten og samarbejdet med relevante myndigheder
* Have en overordnet plan for tilrettelæggelsen af overgangsperioden

Forholdene beskrevet i udbudsbetingelsernes punkt 8 tillægges positiv vægt ved evalueringen. En manglende beskrivelse af EK vil blive tillagt negativ vægt ved evalueringen.

Besvarelsen ses gerne indsat i nedenstående felt eller ved henvisning til andet materiale. Tekst i [kursiv] er vejledning til tilbudsgiver vedrørende hvad beskrivelsen bør indeholde.

Det påhviler tilbudsgiver at sikre, at beskrivelserne er fyldestgørende og dækkende, samt at der kan foretages en evaluering på baggrund af kriterierne, jf. ovenfor samt de i udbudsbetingelsernes pkt. 8 anførte tildelingskriterier.

**Beskrivelse af opgaveløsning**

Besvarelse:

**Beboere med forskellige psykiatriske diagnoser og/eller fysiske og psykiske handicap:**

[*Tilbudsgiver bør beskrive tilgangen til beboere med* *forskellige psykiatriske diagnoser og/eller fysiske og psykiske handicap samt tilbudsgivers tilrettelæggelse af indsatsen over for disse. Endvidere bør indarbejdes en beskrivelse af, hvordan målsætningen om at vedligeholde og udbygge beboernes ressourcer og færdigheder med henblik på at gøre dem i stand til hurtigst muligt at kunne fungere i det ordinære indkvarteringssystem*]

**Beboere med kroniske tilstande som medfører et begrænset udviklingsperspektiv:**

[*Tilbudsgiver bør beskrive tilgangen til beboere med kroniske tilstande, som medfører et begrænset udviklingsperspektiv, og hvordan tilbudsgiver vil vedligeholde den enkelte beboers ressourcer]*

**Beboere i udsendelsesposition:**

*[Tilbudsgiver bør beskrive tilgangen til beboere i udsendelsesposition samt det tilbudte pædagogiske arbejde med disse beboere, samt hvordan operatøren vil understøtte kontakten og samarbejdet med relevante myndigheder]*

**Omstilling:**

*[Tilbudsgiver bør overordnet beskrive sin personalesammensætning samt hvordan omstilling af personalesammensætning foretages, hvis udadreagerende eller meget svære psykiatriske problemstillinger forekommer]*

**Plan for overgangsperioden:**

*[Tilbudsgiver bør beskrive den tilbudte overordnede plan for tilrettelæggelsen af overgangsperioden, herunder hvilke hensyn, tilbudsgiver i den forbindelse vil varetage og på hvilken måde. Beskrivelsen bør også indeholde en beskrivelse af tilbudsgivers rolle i forbindelse med samarbejdet med den eksisterende leverandør*.*]*

2.2 Fysiske faciliteter

I det følgende skal tilbudsgiver redegøre for, hvorledes opgaven planlægges løst og udført af operatøren iht. evalueringskravene (EK), jf. nedenfor. Ved uoverensstemmelse vil ordlyden af evalueringskravene i Bilag D være gældende:

* Sikre at skærmning beboere sker uden påvirkning af de øvrige beboere
* Sikre at indkvarteringsstedet er placeret uden for landets større byer med henblik på at undgå kontakt med misbrugsmiljøer
* Sikre, at indkvarteringsstedet er placeret i rolige omgivelser med henblik på at skærme beboerne fra ydre påvirkninger og minimere interaktionen med naboer/anden offentlighed, hvor centret er beliggende
* Indkvartere beboerne på én eller flere adresser (samlet kaldt indkvarteringsstedet)

Forholdene beskrevet i udbudsbetingelsernes punkt 8 tillægges positiv vægt ved evalueringen. En manglende beskrivelse af EK vil blive tillagt negativ vægt ved evalueringen.

Besvarelsen ses gerne indsat i nedenstående felt eller ved henvisning til andet materiale. Tekst i [kursiv] er vejledning til tilbudsgiver vedrørende hvad beskrivelsen bør indeholde.

Det påhviler tilbudsgiver at sikre, at beskrivelserne er fyldestgørende og dækkende, samt at der kan foretages en evaluering på baggrund af kriterierne, jf. ovenfor samt de i udbudsbetingelsernes pkt. 8 anførte tildelingskriterier.

**Beskrivelse af fysiske faciliteter**

Besvarelse:

**Skærming af beboere:***[Tilbudsgiver bør beskrive indkvarteringsstedets indretning i relation til skærmning af beboere]*

**Indkvarteringsstedets lokation:**

*[Tilbudsgiver bør beskrive indkvarteringsstedets lokation herunder:*

* *Placering i forhold til naboer/anden offentlighed*
* *Placering i forhold til tilgængelig adgang til større byer*
* *Antal af adresser indkvarteringen er placeret på med anførelse af adressen/adresserne samt afstanden mellem adresserne ved flere adresser. Afstanden bedes opgjort via Google Maps eller lignende]*

# Priser

De tilbudte priser angives i Bilag H – Priser.